15 ವರ್ಷದ ನಂತರ ದುನಿಯಾ ಸೂರಿ ಸಿನಿಮಾದಲ್ಲಿ ದುನಿಯಾ ವಿಜಯ್

ದುನಿಯಾ ಸಿನಿಮಾದ ಮೂಲಕ ಕನ್ನಡ ಚಿತ್ರ ಜಗತ್ತಿಗೆ ವಿಜಯ್ ಕುಮಾರ್ ಅಲಿಯಾಸ್ ವಿಜಯ್ (Duniya Vijay) ಅವರನ್ನು ಹೀರೋ ಆಗಿ ಪರಿಚಯಿಸಿದರು ನಿರ್ದೇಶಕ ಸೂರಿ. ಈ ಸಿನಿಮಾ ದೊಡ್ಡ ಮಟ್ಟದಲ್ಲಿ ಗೆಲುವು ಪಡೆಯಿತು. ಈ ಸಿನಿಮಾದಿಂದಾಗಿಯೇ ದುನಿಯಾ ಸೂರಿ (Duniya Suri) ಮತ್ತು ದುನಿಯಾ ವಿಜಯ್ ಎಂಬ ಇಬ್ಬರು ಪ್ರತಿಭಾವಂತರ ಜನ್ಮ ತಾಳಿದರು.

ದುನಿಯಾ ಗೆಲುವು ಮತ್ತೆ ಈ ಜೋಡಿಯನ್ನು ಜಂಗ್ಲಿ ಸಿನಿಮಾದಲ್ಲಿ ಕೆಲಸ ಮಾಡುವಂತೆ ಮಾಡಿತ್ತು. ಬಾಕ್ಸ್ ಆಫೀಸಿನಲ್ಲಿ ಜಂಗ್ಲಿ ಕೂಡ ದೊಡ್ಡ ಮಟ್ಟದಲ್ಲಿ ಗೆಲುವು ಸಾಧಿಸಿತು. ಜಂಗ್ಲಿ ರಿಲೀಸ್ ಆಗಿ 15 ವರ್ಷಗಳ ಗತಿಸಿವೆ. ಒಂದೂವರೆ ದಶಕದ ನಂತರ ಮತ್ತೆ ಈ ಜೋಡಿ ಸಿನಿಮಾ (New movie) ಮಾಡಲಿದೆ.

ಹೌದು, ದುನಿಯಾ ವಿಜಯ್ ಗಾಗಿ ಸೂರಿ ಸಿನಿಮಾ ಮಾಡಲಿದ್ದಾರೆ ಎನ್ನುವ ಮಾಹಿತಿ ಹರಿದಾಡುತ್ತಿದೆ. ಜಯಣ್ಣಈ ಸಿನಿಮಾದ ನಿರ್ಮಾಪಕರು ಎನ್ನುವ ಮಾಹಿತಿಯೂ ಇದೆ. ಈಗಾಗಲೇ ವಿಜಿಗಾಗಿ ಸೂರಿ ಸ್ಕ್ರಿಪ್ಟ್ ಕೂಡ ತಯಾರಿ ಮಾಡಿದ್ದರಂತೆ. ಅಧಿಕೃತವಾಗಿ ಮುಂದಿನ ದಿನಗಳಲ್ಲಿ ಈ ಸುದ್ದಿ ಹೊರಬರಬಹುದು.